text: Minister flytter hjem til mor og far
  11 september 2011 kl. 14.09
  Undervisningsminister Troels Lund Poulsen er flyttet hjem til mor og far 
  i Lindved og fører valgkamp fra sit gamle drengeværelse.
  
  Valgkampen raser lige nu på sit højeste og politikerne har travlt med masser af møder. Derfor er det vigtig for politikerne at finde et sted hvor de kan få slappet lidt af. 
  Det gælder også Troels Lund Poulsen, der stiller op i Hedensted-kredsen.
  Hjemme hos mor og far i Lindved er der fred og ro til at få hvilet ørerne mellem de mange møder.
  Troels Lund Poulsen regnes for et af Venstres sikre kort i valgkampen.  Hedensted-kredsen skal alligevel passes - og
  og da Troels Lund Poulsen til  daglig bor midt på Sjælland, så
  er det noget nemmere at flytte hjem til mor og far.
  Drengeværelset har iøvrigt altid været malet grønt -  inspireret af en af Troels Lund Poulsens favoritter John Deer-traktoren.
  35-årige Troels Lund Poulsen har været medlem af Folketinget siden 2001 og har allerede nået at være miljøminister, skatteminister og altså nu undervisnignsminister.
  